Un român, Marius I., în vârstă de 41 de ani, este judecat începând de miercuri, 13 martie, la Paris cu privire la "trafic de persoane", acuzat de faptul că şi-a obligat fratele vitreg, adolescent, să îşi petreacă tot timpul furând, acuzaţii pe care le contestă, relatează AFP.
"Eu sunt un nevinovat în închisoare", a declarat bărbatul, care vorbeşte doar română, la o Curtea Penală departamentală.
Fratele său vitreg mai mic, "Adrian", un nume schimbat, care are în prezent vârsta de aproape 19 ani, prezent la audieri, îl acuză de faptul că l-a exploatat obligându-l să jefuiască clienţi ai unor bănci la momentul retragerii banilor din bancomat.
Potrivit tânărului, aceste fapte au început pe când avea vârsta de 12 ani și se afla în Franța. Sub ameninţarea bătăii, el era obligat să desfăşoare această activitate timp de şase zile pe săptămână, marţea fiind singura zi de "odihnă".
Adrian, partea civilă în acest proces, încarcerat cu privire la furturi, îl acuză de acelaşi fapte pe tatăl lor, în vârstă de 59 de ani.
Acesta din urmă se află în România, iar pe numele său a fost emis un mandat de căutare.
Condamnat în 2019 la Bobigny cu privire la fapte asemănătoare împotriva uneia dintre nurorile sale, tatăl urma să fie judecat iniţial în absenţă alături de fiul său Marius I.
Însă, din motive legate de procedură, procesul acestuia a fost amânat miercuri la o dată ulterioară, la o Curte cu Juraţi.Alt membru al familiei – un frate al lui Adrian şi un frate vitreg al lui Ion -, în vârstă de 21 de ani, a recunoscut miercuri în cursul audierilor că obişnuia să fure împreună cu Adrian, sub influenţa drogurilor şi la ordinul "şefilor de tabără".
Acuzatul – care a trăit în Anglia, Spania şi în tabere improvizate în Île-de-France – este încarcerat din martie 2022. El susţine că a trăit adunând fier vechi şi cerşind. Însă a dat adesea răspunsuri vagi atunci când completul a încercat să-i refacă parcursul. Marius I. riscă zece ani de închisoare, potrivit Ziare.